《子元太仆惠小山巾次韵奉谢》
明代·顾清

苏老危巾四百年，还从离合见方圆。临皋亭下一回首，丛桂林方别有天。

萧散最便麋鹿性，风流不上绮罗筵。晚来月照西窗下，犹恨鬅鬙鬓影偏。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。